Vreemde wesens in die solder ... | Maroela Media
Niemand sal jou kwalik neem as jy dié video kyk en oortuig is dat dit beeldmateriaal van ruimtemannetjies is nie.
Die video, wat binne vyf dae reeds meer as 12 miljoen keer op Twitter gekyk is, wys twee wit, geheimsinnige kreature met groot oë – en mense is verstom as hulle hoor dis eintlik net twee uiltjies.
Die video is reeds in 2017 verfilm, maar het nou weer opslae op Twitter gemaak toe ŉ gebruiker dit gedeel het.
“Ek is nou oortuig dat mense, wat beweer hulle het ruimtewesens gesien, eintlik net baba-uiltjies gesien het,” het Daniel Holland by die video op Twitter geskryf.
Die kreature is Oosterse nonnetjie-uile.
Volgens die Daily Mail is die video twee jaar gelede op ŉ konstruksieperseel in Viskhapatman, Andhra Pradesh in Indië verfilm. Die nonnetjie-uile is nog nie volwasse nie en het dus nog nie hul volledige veredos nie. Hulle is waarskynlik ook verskrik omdat hulle skielik versteur is.
“Die hartvormige gesigte en afwaartse snawels is kenmerkend van die spesie,” het Shivani Dongre, kurator van die Nehru-dieretuin, aan die Daily Mail gesê. “Omdat dit ŉ konstruksieperseel is, staan hulle dus ook op ŉ plat oppervlak. As dit ŉ oppervlak is waaraan hulle kon vasgryp, dan sou ons duidelik kon sien dat hulle die tak vasgryp.”
Aaw hulle is so oulik!!!
TJ · 3 weke gelede
Sou my nogal die skrik op die lyf gejaag het.
Hulle lyk bekend se maar eerder nie ha,ha,ha lyk te oulik
Baba uiltjies se agterent. Poppe wat daar staan gemaak is.
@ Martin. Dit is uiltjies. Hulle moet nog net vere kry.
lyk soos my skoonma en skoonsusters
…en dis toe die fight begin het Edelagbare.